Knut Hanselmann

Knut Hanselmann (1946–2022) var en norsk politiker (FrP). Han var stortingsrepresentant fra Hordaland 1989–1993 og mangeårig kommunepolitiker i Bergen og på Askøy.

Hanselmann var medlem av Bergen bystyre 1976–1983, formann i Hordaland FrP 1982–1990, medlem av Askøy kommunestyre 1995–2011 og ordfører i Askøy kommune 2007–2011. Han var medlem av Stortingets kontrollutvalg for etterretnings- overvåkings- og sikkerhetstjenesten (EOS-utvalget) 2006–2012.75 års omtale i Aftenposten 14. mars 2021  

Hanselmann var korrekturleser i avisen Dagen da Anders Lange stiftet partiet ALP i 1973. Hanselmann stiftet partiets avlegger i Bergen, og organiserte mye av valgkampen før stortingsvalget i 1973. Han var også en av 30 deltakere på det første partilandsmøtet som ble holdt på et pensjonat i Ryfylke i 1974. Selv satt han som rikspolitiker noen år i FrPs storhetstid med 22 mandater (1989–1993). Han satt i Stortingets kommunal- og miljøvernkomité og foreslo allerede i 1990 å nedlegge fylkeskommunene. I 1991 var han delegat til FNs generalforsamling.Olav Garvik: «FrP-veteran fremfor noen», Bergens Tidende 5. januar 2023 Han talte for kompromisser i praktisk  politikk.

Som lokalpolitiker i Bergen bystyre var Hanselmann medlem av formannskapet og formann i havnestyret. I en skjenkedebatt kom han til å si til Arne Næss: «Er ikke KrF klar over at Jesus gjorde vin til vann?» Næss takket straks for at her hadde Hanselmann lært ham noe nytt om både teologi og meteorologi. I 1989 flyttet Hanselmann til Askøy og gikk inn i politikken der.

På fritiden var han en  dyktig modellbygger og laget en kopi av gamlekirken (1864–1966) i Strusshamn som gave til Askøy museumslag. Da Herdla kirke fylte 150 år, avduket biskop emeritus Ole D. Hagesæther Askøys første kirkeskip, en modell av emigrantskipet «de Zee Ploeg», utført av Hanselmann.Randi Bjørlo: «Hagesæter avdukar kyrkjeskip», avisen ''Nordhordland Han laget «Statsraad Lehmkuhl» modell av, og flere rederier bestilte modeller fra ham av sine skip.Olav Garvik: «FrP-veteran fremfor noen», Bergens Tidende 5. januar 2023

Han var president i Askøy Rotary klubb og fylkessekretær i Hordaland FrP og Norges Blindeforbund.

Referanser

 Eksterne lenker 



Kategori:Stortingsrepresentanter fra FrP
Kategori:Stortingsrepresentanter for Hordaland
Kategori:Stortingsrepresentanter 1989–1993
Kategori:FrP-ordførere i Hordaland
Kategori:Ordførere i Askøy
Kategori:Personer fra Bergen kommune